 పోస్టుమాన్ కొద్ది దూరంలో వుండి పిలవటంతో వులిక్కిపడింది కోమల. అంతలోనే తెప్పరిల్లి అతనిచ్చిన కవరు అందుకుంది.
 
 కోమలకి కవరిచ్చి అతను లోపలికి పోబోతుంటే "అటెక్కడికి" అనడిగింది.
 
 "పెద్దమ్మగారికో లెటర్ వచ్చిందమ్మా!"
 
 "నేయిస్తాను యిటిచ్చి వెళ్ళు."
 
 "లేదమ్మా? ఈ యింట్లో ఎవరి లెటర్స్ వారికే యిస్తాను."
 
 అతని నిర్లక్ష్యానికి కోమలకి వళ్ళు మండింది. "ఈ యింట్లో నేనేం పరాయి దాన్ని కాదు...ఇలా యివ్వు."
 
 "పెద్దమ్మగారు చెపితే తప్ప ఇవ్వను..." ఇప్పుడు నిజంగానే నిర్లక్ష్యంగా ఓ ఫోజు పారేసి పెద్దమ్మగారి గది వేపు వెళ్ళాడు పోస్ట్ మాన్.
 
 కోమలాదేవికి బుర్ర వక్కసారిగా తిరిగి యధాస్థానంలో నిల్చింది. "ఎవరి పేరన వచ్చిన లెటర్స్ వారికే యివ్వాలన్నది ఈ ఇంటి నిబంధనా, లేక ఇదో పెద్ద సీక్రెట్ విషయమా, అయినా అత్తగారికి ఎక్కడ నుంచి లెటర్ వస్తుంది! ఏమోలే...ఎందరెందుకు తెలుసో ఎక్కడెక్కడ నుంచి వస్తాయో అంత చిదంబర రహస్యం" అనుకుని తన కొచ్చిన ఇన్ లాండ్ కవరు ఓపెన్ చేసింది.
 
 రమాకాంతంగారు రాశారు.
 
 "నాన్నదంతా చాదస్తం....తన గురించి వక్కముక్క వీళ్ళ గురించి వంద ముక్కలు అంత వాళ్ళు ఇంత వాళ్ళు, వాళ్ళ మర్యాద ఊళ్ళో వాళ్ళు ఏమనుకుంటున్నారు. లెటరంతా ఈ మాటలతో నింపటం సరిపోయింది. నాకు లెటర్ రాశారు చాలు కదా అత్తగారి కొకటి....అల్లుడిగారి కొకటి ఈ రోజే రాశానని కూడా రాశారు. మీ అంతటి వాళ్ళు లేరంటూ రాశారేమో! అనవసరంగా అత్తగారికి సీక్రెట్స్ ఏమిటని తానను మానించింది. నాన్న రాసిన లెటర్ ఇవ్వటానికి పోస్టుమాన్ వెళ్ళివుంటాడు." అనుకున్న కోమల లెటర్ మడిచి అత్తగారి గదివేపు వెళ్ళింది.
 
 తన గదిలోలలితాదేవి కాళ్ళకింద స్టూలు దాని మీద ఎత్తుగా దిళ్ళు దానిపై కాళ్ళు పెట్టుకుని పడక్కుర్చీలో పడుకుని వుంది విప్పిన కవరు గుండె మీద వుంది లలితాదేవి కళ్ళు మూసుకుని ఆ కవరు మీద చేయి ఆన్చి పడుకుంది. ఆమె ముఖంలో అంతులేని బాధ సుడులు తిరుగుతున్నాయి. మరో ఇన్ లాండ్ కవరు పక్కనే వున్న స్టూలు మీద వుంది. ఆ కవరు మీద రైటింగ్ తండ్రిదని గుర్తించింది కోమల. ఆ కవరు ఓపెన్ చేసి లేదు.
 
 "వకటి కవరు, మరొకటి ఇన్ లాండ్ కవరు. రెండు లెటర్స్ వచ్చాయన్న మాట....తండ్రి రాసిన ఇన్ లాండ్ కవరు ఓపెన్ చేయకుండానే అలా పడేసివుంచింది మరో లెటర్ ఓపెన్ చేసి చదివి దానిలో రాసిందాన్ని గురించి తీవ్రంగా ఆలోచిస్తూ__
 
 "అమ్మగారూ! ఇవిగోండి హార్లిక్స్..." భద్రి గట్టిగా అరిచినట్లే అనటంతో ఇటు కోమల అటు లలితా దేవి ఉలిక్కిపడి లేచారు.
 
 భద్రి ఆకారానికి చిన్నసైజు రాక్షసిలా వుంటుంది. దాని గొంతూ అంతే...ఉరిమినట్లే వుంటుంది. పెళ్ళిలేదు__తన వాళ్ళంటూ కూడా ఎవరూ లేరు. నలభైఐదు నలభై ఏడు వయసు దరిదాపుగా వుంటుంది. భద్రి ఆ యింట్లో వక్క లలితాదేవికి మాత్రమే దాసి__తప్పుచేసిన దానిలా పట్టుబడిన దానిలా తత్తరపడుతూ "నాన్నగారు లెటర్ రాశారు చెపుదామని..." అంది కోమల.
 
 లలితాదేవి కళ్ళు విప్పి చూసింది. గబుక్కున గుండె మీద లెటర్ చేతిలోకి తీసుకుంది__"ఏమిటి...ఏమిటి?" అంది.
 
 అత్తగారి కళ్ళల్లో తడి పీక్కుపోయిన ముఖం. స్వప్నం లోంచి బయటపడ్డదానిలా చూపులు, చేతలలో కంగారు చూస్తూనే కనిపెట్టేసింది కోమల. నిబ్బరంగా నించుని "నాన్నగారు లెటర్ రాశారు అది చెపుదామని వచ్చాను. మీకు రాశానని చెప్పారు..." అంది ఏ భావం కానరానీకుండా.
 
 "ఇది__ఇది__రైతు రాశాడు. ఈ ఏడు ధాన్యం బాగా పండిందట" అంటూ చేతిలో వున్న కవరుని దిండు కింద పెట్టి బల్లమీద వున్న లెటర్ అందుకుంది లలితా దేవి. 
 
 "హార్లిక్స్ తాగండమ్మా చల్లారి పోతుంది" భద్రి గుర్తుచేసింది.
 
 స్తిమిత పడటానికా అన్నట్లు లలితాదేవి హార్లిక్స్ తాగింది.
 postuman koddi dooramlo vundi pilavatamtho vulikkipadindi komala. antalone tepparilli atanicchina kavaru andukundi.
 
 komalaki kavarichi atanu lopaliki pobotunte "atekkadiki" anadigindi.
 
 "peddammagaariko leter vachindamma!"
 
 "neyistaanu yitichi vellu."
 
 "ledamma? ee yintlo evari leters vaarike yistaanu."
 
 athani nirlakshyaaniki komalaki vallu mandindi. "ee yintlo nenem paraayi daanni kaadu...ilaa yivvu."
 
 "peddammagaaru chepithe tappa ivvanu..." ippudu nijamgaane nirlakshyamgaa oo foju paresi peddammagaari gadi vepu vellaadu post man.
 
 komaladeviki burra vakkasariga tirigi yadhaasthaanamlo nilchindi. "evari paerana vachina leters vaarike yivvaalannadi ee inti nibandhana, leka idho pedda seakret vishayama, aina attagaariki ekkada nunchi leter vastundi! emole...endarenduku teluso ekkadekkada nunchi vastayo anta chidambara rahasyam" anukuni tana kochina in land kavaru open chesindi.
 
 ramaakaantamgaaru raasaaru.
 
 "naannadantaa chaadastam....tana gurinchi vakkamukka veella gurinchi vanda mukkalu anta vaallu inta vaallu, vaalla maryaada oollo vaallu emanukuntunnaru. letaranta ee maatalatho nimpatam saripoyindi. naaku leter raasaaru chaalu kada attagaari kokati....alludigaari kokati ee roje raasaanani kuudaa raasaaru. mee antati vaallu laerantuu rasaremo! anavasaramgaa attagaariki seakrets emitani taananu maaninchindi. naanna raasina leter ivvataaniki postuman vellivuntaadu." anukunna komala leter madichi attagaari gadivepu vellindi.
 
 tana gadilolalitadevi kaallakinda stoolu daani meeda ettugaa dillu daanipai kaallu pettukuni padakkurchilo padukuni vundi vippina kavaru gunde meeda vundi lalitadevi kallu moosukuni aa kavaru meeda cheyi aanchi padukundi. aame mukhamlo antuleni baadha sudulu tirugutunnaayi. maro in land kavaru pakkane vunna stoolu meeda vundi. aa kavaru meeda raiting tandridani gurtinchindi komala. aa kavaru open chesi ledu.
 
 "vakati kavaru, marokati in land kavaru. rendu leters vachaayanna maata....tandri raasina in land kavaru open cheyakundane alaa padesivunchindi maro leter open chesi chadivi daanilo raasindaanni gurinchi teevramgaa aalochistuu__
 
 "ammagaaruu! ivigondi harlicks..." bhadri gattigaa arichinatle anatamtho itu komala atu lalita devi ulikkipadi lechaaru.
 
 bhadri aakaaraaniki chinnasaiju rakshasila vuntundi. daani gontuu anthe...uriminatle vuntundi. pelliledu__tana vaallantuu kuudaa evaruu leru. nalabhaidu nalabhai edu vayasu daridaapugaa vuntundi. bhadri aa yintlo vakka lalitaadeviki matrame daasi__tappuchesina danila pattubadina danila tattarapadutuu "naannagaaru leter raasaaru chepudamani..." andi komala.
 
 lalitadevi kallu vippi chusindi. gabukkuna gunde meeda leter chetiloki teesukundi__"emiti...emiti?" andi.
 
 attagaari kallallo tadi peekkupoyina mukham. swapnam lonchi bayatapaddadanila chuupulu, chetalalo kangaaru chustune kanipettesindi komala. nibbaramgaa ninchuni "naannagaaru leter raasaaru adhi chepudamani vachanu. meeku raasaanani cheppaaru..." andi e bhavam kanaranikunda.
 
 "idhi__idhi__raitu raasaadu. ee edu dhaanyam baga pandindata" antuu chetilo vunna kavaruni dindu kinda petti ballameeda vunna leter andukundi lalita devi. 
 
 "harlicks tagandamma challari potundi" bhadri gurtuchesindi.
 
 stimita padatanika annatlu lalitadevi harlicks taagindi.